钦定古今图书集成/理学汇编/经籍典/第090卷 > 《节夫字说》前人
## 钦定古今图书集成/理学汇编/经籍典/第090卷 > 《节夫字说》前人

一年二十四气，有中有节。节者，抑其过而归之中也。
天地之数，极于六十，故《易》六十卦为节。兑下坎上，坎
水之来无穷，兑泽之容有限，限而止之，始得其中。其
外爻象言节者凡四，皆拟坎离言。《蹇》九五坎中，故曰
“以中节。”《家人》九二离刚不中，故曰“失家节。”《鼎》上九离
刚能柔，故曰“刚柔节。”《未济》水本润下，而坎又在下；火
本炎上，而离又在上，上九，上卦之上也，故曰：“不知节。”
大抵《易》贵乎中，中由于节，故三百八十四爻之象，独
以节之一字终焉者，以《易》始于干，终于未济，皆欲人
得中，所以皆欲人知节，而未济上九之所谓节，即《干
元》用九之所谓天则也。岂有能见天则而不能知节
者哉？节以求合乎天则，吾天然自有之中也。